Ere pilvik
Ere pilvik (Russula xerampelina) on pilvikuliste sugukonda pilviku perekonda kuuluv söögiseen. Kübara värv varieerub, enamasti on see tumepunane, pruun või lilla. Kübar on 6–12 cm lai. Jalg on valge, punaka varjundiga. Ere pilvik on hea söögiseen, mis ei vaja kupatamist. Maitse on mahe, lõhn meenutab heeringat või keedetud vähki. Ta on Eestis väga sage, kohati massiline.